open-index/open-wikipedia-markdown huggingface dataset:
రావిపాటి శ్రీరామచంద్రమూర్తి

**రావిపాటి శ్రీరామచంద్రమూర్తి** తెలుగు రంగస్థల నటుడు. తెలుగు నాటకరంగంలో విలక్షణమైన పాత్రలు పోషించడమేకాకుండా అనేక పరిషత్తుల్లో బహుమతులు అందుకున్నాడు.

## జననం
ఆంధ్ర ప్రదేశ్ రాష్ట్రం, ప్రకాశం జిల్లాలోని, వేటపాలెంలో జన్మించిన రావిపాటి శ్రీరామచంద్రమూర్తి ప్రస్తుతం తెనాలిలో ఉంటున్నాడు.

## రంగస్థల ప్రస్థానం
తన మిత్రులతో కలిసి వేటపాలెంలో నాగకళా నాట్యమండలి స్థాపించి దొంగవీరుడు, పెళ్ళి, భస్మాసుర నాటకాలలోపాటు మరికొన్ని నాటకాలు వేశాడు.

## నటించిన నాటకాలు - పాత్రలు
* నటనాలయం - రాజారావ్
* వేనరాజు - రాజగురువు
* జైభవానీ - సిద్ధీజౌహర్
* దొంగవీరుడు - దొంగవీరుడు
* ఆనాడు - పృధ్వీరాజ్
* మోహినీ భస్మాసుర
* మయసభ దుర్యోధనుడు (ఏకపాత్రాభినయం)

## మూలాలు
* రావిపాటి శ్రీరామచంద్రమూర్తి, నూరేళ్ల తెనాలి రంగస్థలి, నేతి పరమేశ్వశర్మ, పుట. 225.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
500, 1000 రూపాయల నోట్ల రద్దు

**500, 1000 రూపాయల నోట్ల రద్దు** అన్నది భారత ప్రభుత్వం అవినీతిపై పోరాడేందుకు, నల్లధనం సమస్యలు తీర్చేందుకు తీసుకున్న నిర్ణయం. 2016 నవంబరు 8 అర్థరాత్రి నుంచి మొదలుకొని అన్ని 500, 1000 రూపాయల నోట్లు చట్టబద్ధమైన మారక విలువను కోల్పోతాయి. 2016 నవంబరు 8న జాతిని ఉద్దేశించి చేసిన ప్రత్యేక ప్రసంగం ద్వారా దీన్ని భారత ప్రధాని నరేంద్ర మోడీ ప్రకటించారు. ప్రకటనలో మోడీ 500, 1000 రూపాయల బ్యాంకు నోట్లను చెల్లనివిగా ప్రకటించి, కొత్త 500, 2000 రూపాయల నోట్లు చెలామణిలోకి వచ్చినట్టు ప్రకటించారు. ఉగ్రవాదులకు ఆర్థిక వనరుగా మారిన దొంగనోట్ల మాఫియాను, దేశంలోని నల్లధనాన్ని దెబ్బతీసేందుకు ఈ చర్యలు చేపట్టారు.

## విధానం
దాని ప్రకటన జరిగిన వెంటనే ఆర్.బి.ఐ. గవర్నర్ చలామణిలో ఉన్న 500, 1000 నోట్లను మార్చుకునే విధానాన్ని పత్రిక ప్రకటన ద్వారా తెలియజేశారు. నవంబరు 8న 500, 1000 రూపాయల నోట్లు చెల్లవన్న అంశంతో పాటుగా మరికొన్ని సంబంధిత నిర్ణయాలను కూడా ప్రకటించారు:
# 9, 10 నవంబరు తేదీల్లో దేశ వ్యాప్తంగా అన్ని ఏటీయాలు మూసివుంటాయి.
# అన్ని బ్యాంకులు 9 నవంబరు తేదీన మూసివుంటాయి.
# ఆపైన డిసెంబరు 31 వరకూ సరైన గుర్తింపు ద్వారా బ్యాంకుల్లో, పోస్టాఫీసుల్లో 500, 1000 రూపాయల నోట్లను మార్చుకోవచ్చు.
# పై గడువు తేది వరకు కూడా ఎవరైనా బ్యాంకులో తమ నోట్లను జమచేయనట్లయితే, 2017 మార్చి 30 వరకు తగిన ఆధారాలతో ఏదేని ఆర్. బి. ఐ బ్యాంకు లలో జమ చేయవచ్చు

## రద్దు ద్వారా సమస్యలు, ఇబ్బందులు
ప్రయాణాల్లో, హొటల్స్, ఇతర వ్యాపార లావాదేవీల్లో పెద్ద నోట్ల వలన అనేక సమస్యలు ఇబ్బందులు తలెత్తాయి. అనేకమంది పేదలు బ్యాంకుల ముందు బారులు తీరి నిలబడే క్రమంలో తొక్కిసలాటల్లోనూ, ఎండకీ, గుండెపోట్లు వగైరా ఇతర కారణాలవల్ల ప్రాణాలు పోగొట్టుకున్నారు. ప్రభుత్వం అధికారిక గణాంకాలను విడుదల చెయ్యలేదు.వీటిపై ఆర్.టీ.ఐ. అర్జీలకు సమాధానం ఇవ్వడానికి తటపటాయిస్తోయింది.

## సంబంధిత చర్యలు
పెద్ద నోట్ల రద్దు తర్వాత ప్రధానమంత్రి గరీబ్‌ కళ్యాణ్‌ యోజన ప్రవేశ పెట్టారు. నోట్ల రద్దు ద్వారా చలామణిలోకి తీసుకురాదలిచిన డబ్బుకు అప్పటివరకూ పన్ను చెల్లించనట్టైతే భారీ ఎత్తున పన్ను వేయడం ఈ పథకం లక్ష్యం. ఈ పథకం ద్వారా వెల్లడి చేసిన డబ్బులో 50 శాతం ప్రభుత్వం పన్నుగా, జరిమానాగా, గరీబ్ కళ్యాణ్ సెస్ రూపంలో తీసుకుంటుంది. మిగతా 50 శాతంలో 25 శాతం వడ్డీలేని డిపాజిట్ గా నాలుగు సంవత్సరాల పాటు పెట్టాలి.

## మూలాలు

వర్గం:భారత ఆర్థిక వ్యవస్థ
వర్గం:భారతదేశ చరిత్ర
కాత్యాయన మహర్షి

**కాత్యాయన మహర్షి** (సా.పూ 1 లేదా 3 వ శతాబ్దం) ప్రాచీన భారతదేశానికి చెందిన ఒక మహర్షి, సంస్కృత వ్యాకరణ పండితుడు, గణిత శాస్త్రవేత్త. ఈయనకే కాత్యుడనీ, వరరుచియనీ,  మేధాజిత్ అనీ, పునర్వసుడనీ ఇతర పేర్లు ఉన్నాయి. సంస్కృత వ్యాకరణాన్ని రచించిన పాణిని ముఖ్య శిష్యుడనీ, దక్షిణ దేశానికి చెందిన వాడనీ పతంజలి ఒక సూత్రంలో ప్రకటించాడు. పాణినీయ వ్యాకరణాన్ని విస్తరిస్తూ ఈయన రాసిన వార్తికం అనే గ్రంథం ప్రాచుర్యం పొందినది. ప్రాకృత భాషలో మొదటి వ్యాకరణ గ్రంథమైన ప్రాకృత ప్రకాశాన్ని రచించినది వరరుచి అని పండితులు వాదిస్తున్నారు. శకపురుషుడైన విక్రమాదిత్యుడి ఆస్థానం లోని తొమ్మిది రత్నాలలో ఇతను ఒకడు. పదకొండవ శతాబ్దపు గొప్ప రచన అయిన కథాసరిత్సాగరంలో, ప్రధాన పాత్ర పేరు వరరుచి.

## రచనలు
వరరుచి కౌశాంబి నివాసి. సోమదత్తుడు అతని తండ్రి. ఇతను దక్షిణాదిన, కేరళ దేశ ప్రాంతివాసి అని కొందరు అంటారు. భూష్యకారుడు పతంజలి అతనిని 'భగవాన్', 'ఆచార్య' అని గౌరవంగా సంబోధించాడు. ఇతని కాలము క్రీస్తుపూర్వం 1000 లేదా 3వ శతాబ్దానికి చెందినదని పండితులు భావిస్తున్నారు. ఈయనా వ్రాసిన వార్తికములు పాణిని సూత్రాల వివరణ రూపాలు. సూత్రాలలో ఉపయోగించిన పదాల ప్రయోజనం గురించి వాదనను వివరిస్తాయి, పేర్కొనబడని పదాలను జోడించి, తప్పుగా మాట్లాడిన పదాలను సమం చేస్తుంది. వార్తికములు ప్రత్యేక గ్రంథాలుగా అందుబాటులో లేవు. అవి మహాభాష్యలో (పతంజలిచే) చేర్చబడ్డాయి. కాత్యాయన వార్తికములు పాణిని సూత్రాల శైలిని అనుసరిస్తుంది. కాత్యాయనుడు వ్యాకరణం యొక్క గొప్పతనాన్ని ప్రత్యేకంగా అభివృద్ధి చేశాడు.

కేరళ రాష్ట్రంలోని ప్రసిద్ధ పురాతన కథలలో, ప్రధాన గ్రంథాలలో వరరుచి పేరు వినబడుతుంది. వరరుచి అనే పేరు సంస్కృతంలో పదికి పైగా పురాణ చారిత్రక శాసనాలలో కనిపిస్తుంది. పదహారు సంస్కృత గ్రంథాలలో కూడా కాత్యాయన పేరు కనిపిస్తుంది. వరరుచి పేరుతో ఖగోళ శాస్త్రం, గణిత శాస్త్రాలలో పది కంటే ఎక్కువ రచనలతో ఈ పేరు ముడిపడి ఉంది.

కాత్యాయనుడు రాసిన రెండు రచనలు బాగా ప్రసిద్ధి పొందాయి.
* పాణినీయ వ్యాకరణంపై ఆయన రాసిన వార్తికం అనే భాష్యం, పతంజలి రాసిన మహాభాష్యంతో కలిపి సంస్కృత వ్యాకరణానికి తిరుగులేని మూల గ్రంథాలుగా పండితులు పేర్కొంటారు. ఇది ఆరు వేదాంగాల్లో ఒకటి. 
* ఆలయాల నిర్మాణంలో ప్రధాన పీఠం నిర్మించడానికి దీర్ఘ చతురస్రాలు, లంభకోణ త్రిభుజాలు, సమచతుర్భుజాల వర్ణన కలిగిన సులభ సూత్రాలు తొమ్మిది పుస్తకాలుగా రాశాడు.
పైన పేర్కొన్నవి కాకుండా నామమాల అనే నిఘంటువు రాశాడు.

పింగళుడు లాంటి పండితుల కోవలోనే కాత్యాయనుడు కూడా గణిత శాస్త్రంలో ప్రావీణ్యం సంపాదించాడు. ఆయన రాసిన సులభ సూత్రాలు అనే గ్రంథం జ్యామితి శాస్త్ర విషయాలు వివరిస్తుంది. ఇందులో సా.పూ 800 శతాబ్దంలో బౌధన్య సూత్రాలలో పేర్కొన్న పైథాగరస్ సిద్ధాంతాన్ని విపులీకరించాడు. ఈ ఖగోళ శాస్త్రవేత్త వరరుచి దక్షిణ భారతదేశంలోని ప్రసిద్ధ వాక్య పంచాంగానికి ఆధారమైన **వాక్యకరణం** అనే గ్రంథం రచయిత. తాను తమిళనాడుకు చెందినవాడినని తన గ్రంథం ప్రారంభంలోనే స్పష్టం చేశాడు. ఇది తమిళనాడులోని కంజి ప్రాంతంలో క్రీ.శ.1282లో వ్రాయబడిందని కూడా తెలుయుచున్నది.

## సూచనలు

## మూలాలు
* Joseph, George Gheverguese: The Crest of the Peacock: Non-European Roots of Mathematics
* Pingree, David. ''Jyotihsastra: Astral and Mathematical Literature''. Otto Harrassowitz. Wiesbaden, 1981. ISBN 3-447-02165-9.
* 13 వ శతాబ్దపు వాక్యకరణము 

వర్గం:ప్రాచీన ఋషులు
వర్గం:గణిత శాస్త్రవేత్తలు
వర్గం:సంస్కృత పండితులు
కాత్యాయనుడు

* కాత్యాయన మహర్షి - సా.పూ 3 వ శతాబ్దానికి చెందిన మహర్షి, సంస్కృత పండితుడు, గణిత శాస్త్రవేత్త.
* ప్రకృథ కాత్యాయనుడు - బౌద్ధ పండితుడు
ఎ ఫిల్మ్ బై అరవింద్

**ఎ ఫిల్మ్ బై అరవింద్** 2005 లో శేఖర్ సూరి దర్శకత్వంలో విడుదలైన మిస్టరీ సినిమా. ఈ సినిమా హిందీలోకి *భయానక్ - ఎ మర్డర్ మిస్టరీ* అనే పేరుతో అనువాదం అయింది.

## కథ
చిన్ననాటి స్నేహితులైన అరవింద్ (రాజీవ్ కనకాల), రిషి (రిషి) సినిమా రంగంలో పేరు ప్రఖ్యాతులు సంపాదించాలని కలలు కంటుంటారు. వారికి అవకాశం వచ్చి రిషి కథానాయకుడుగా, అరవింద్ దర్శకుడిగా రెండు విజయవంతమైన చిత్రాలు రూపొందిస్తారు. మూడో సినిమా కోసం కొత్త కథ, కొత్త రచయితల కోసం అన్వేషిస్తూ అనేకమంది రచయితలను పురమాయిస్తారు. అలా ఎంపికైన కథల్లో అరవింద్ ఒక కొత్త రచయిత రాసిన కథ ఆసక్తిగా అనిపించడంతో దానిని పరిశీలిస్తుండగా అతని సహాయ దర్శకుడొకరు ఆ పేపర్ల మీద ఇంకు ఒలికిస్తాడు. అంతటితో చదవడం ఆపి అరవింద్ తన స్నేహితుడు రిషితో కలిసి రోడ్డు మీద అలా సరదాగా ప్రయాణిస్తూ సినిమా గురించి స్ఫూర్తి పొందాలనుకుంటారు. వారిద్దరూ అలా ప్రయాణిస్తుండగా మార్గమధ్యంలో నిరుపమ అనే అమ్మాయిని రౌడీల బారి నుండి రక్షిస్తారు. ఒక నలుపు రంగు కారు వారిని వేగంగా దాటుకుని వెళ్ళడంతో నిరుపమ థ్రిల్లింగ్ కోసం ఆ కారును ఓవర్ టేక్ చేయమని డ్రైవింగ్ చేస్తున్న రిషిని కోరుతుంది. రిషి వేగంగా కారు నడిపి, లాఘవంగా ఆ కారును దాటుకుని వెళ్ళిపోతారు. కానీ ఆ ప్రయత్నంలో ఆ నలుపు రంగు కారు ఒక ట్రక్కుకు తగిలి ప్రమాదం జరుగుతుంది. కానీ ముందు దాటుకుని వెళ్ళిపోయిన వాళ్ళకి ఈ విషయం తెలియదు.

వారు ఓ అడవిలో కాటేజీలో దిగుతారు. రిషి నెమ్మదిగా నిరుపమతో ప్రేమలో పడతాడు. అరవింద్ కి కూడా ఆ అమ్మాయి అంటే ఇష్టం ఏర్పడుతుంది. కొత్త సినిమా కథ చదివేకొద్దీ అరవింద్, రిషికి ఆ కథలో చెప్పిన సంఘటనలే ఇప్పటిదాకా తమ జీవితంలో జరుగుతున్నట్లు గుర్తిస్తారు. కథ చివరిలో ఇద్దరు స్నేహితులు ఒక అమ్మాయి కోసం పోట్లాడుకుంటున్నట్లుగా రాసి ఉంటుంది. కథలో చెప్పిన విధంగానే నిరుపమ గురించి కూడా అరవింద్, రిషి పోట్లాడుకుంటారు. మిగతా కథ పూర్తి చేయడం కోసం ఆ రచయిత (గజల్ శ్రీనివాస్) ను అడవిలోకి రమ్మంటారు. అతను ఆ ఇద్దరు స్నేహితులు పోట్లాడుకుంటున్న అమ్మాయి నిజానికి ఒక మానసిక రోగి అనీ, ఆమె ఆ ఇద్దరు స్నేహితుల్లో చంపేస్తుందని చెబుతాడు. ఇప్పటి దాకా వారి జీవితంలో కథ ప్రకారమే జరిగాయి కాబట్టి తామిద్దరిలో ఎవరో ఒకరు చనిపోతారని భావించిన అరవింద్ ఆ అమ్మాయిని వదిలించుకోమని రిషిని కోరతాడు. కానీ దానికి రిషి అంగీకరించకుండా అరవింద్ కి చెప్పకుండా ఆమెతో కలిసి లేచిపోయి పెళ్ళి చేసుకోవాలనుకుంటాడు. అదే సమయానికి వారున్న ప్రాంతంలోనే ఒక మానసిక రోగి తిరుగుతున్నదనీ వార్త వస్తుంది. దాంతో అరవింద్ నిరుపమే ఆ మానసిక రోగి అని నిర్ణయానికి వస్తాడు.

అరవింద్ ఎలాగైనా నిరుపమను చంపి తన స్నేహితుణ్ణి కాపాడాలనుకుంటాడు. కానీ అప్పటికే రచయిత కథను రొమాంటిక్ క్లైమాక్స్ గా మార్చేస్తాడు. దాంతో రిషి భద్రంగానే ఉంటాడు కానీ అరవింద్ మాత్రం వార్తల్లో చెప్పిన సైకోపాత్ చేతిలో మరణిస్తాడు. నిజానికి వారు తమ ప్రయాణంలో ప్రమాదానికి కారణమైన నల్ల కారులో ఉన్నది సైకోపాత్ అయిన ఒక అమ్మాయి. తమకు ప్రమాదం జరగడానికి వారే కారణమని వాళ్ళను చంపాలని తిరుగుతుంటుంది. తన స్నేహితుడు అరవింద్ చావుకు కారణమైన రిషి ఆ సైకోపాత్ ను చంపి నిరుపమను కలుసుకోవడంతో కథ ముగుస్తుంది.

## తారాగణం
* అరవింద్ గా రాజీవ్ కనకాల
* రిషిగా రిచర్డ్ రిషి
* మోనా చోప్రా
* రచయితగా గజల్ శ్రీనివాస్‍
* మల్లిఖార్జునరావు
* చైతన్య
* వంటవాడిగా పచ్చా మధు

## మూలాలు

వర్గం:2005 తెలుగు సినిమాలు
వర్గం:తెలుగు థ్రిల్లర్ సినిమాలు
వి.కె. సరస్వత్

**విజయ్ కుమార్ సరస్వత్ **భారతీయ శాస్త్రవేత్త. భారత రక్షణ పరిశోధన అభివృద్ధి సంస్థకు డైరెక్టర్ జనరల్ గా పనిచేసాడు. భారత రక్షణ మంత్రికి ముఖ్య  శాస్త్ర సాంకేతిక సలహాదారుగా పనిచేసి, 2013 మే 31 న రిటైరయ్యాడు. ప్రస్తుతం నీతి ఆయోగ్ సభ్యునిగా ఉన్నాడు. 

పృథ్వి క్షిపణిని అభివృద్ధి చెయ్యడంలోను, దాన్నిభారత సైన్యంలో మోహరించడం లోను డా. సరస్వత్ కీలకపాత్ర పోషించాడు. భారత ప్రభుత్వం నుండి పద్మశ్రీ,  పద్మభూషణ్ పురస్కారాలు పొందాడు.

## తొలి జీవితం
డా. సరస్వత్ 1949 లో గ్వాలియర్లో  ఓ మార్వాడీ బ్రాహ్మణ కుటుంబంలో జన్మించాడు. గ్వాలియర్‌లోని మాధవ్ ఇన్‌స్టిట్యూట్ ఆఫ్ టెక్నాలజీలో ఇంజనీరింగు చదివాడు. బెంగళూరులోని  భారత శాస్త్ర విజ్ఞాన సంస్థలో MTech చేసాడు. ఉస్మానియా విశ్వవిద్యాలయం నుండి ప్రొపల్షన్ ఇంజనీరింగులో డాక్టరేటు సాధించాడు. 

సరస్వత్ 1972 లో DRDO కు చెందిన DRDL లో తన ఉద్యోగ జీవితాన్ని ప్రారంభించాడు. మొట్టమొదటి దేశీయ ద్రవ ఇంధన ఇంజను DEVIL అభివృద్ధిలో పాలుపంచుకున్నాడు. పృథ్వి ప్రాజెక్టు డైరెక్టరుగా, ఆ క్షిపణి రూపకల్పన నుండి మోహరింపు దాకా ఆయన నేతృత్వం వహించాడు. ఎ.పి.జె. అబ్దుల్ కలాం బృందంలోని కీలక శాస్త్రవేత్తల్లో ఆయన ఒకడు. కలాం యొక్క ప్రభావం సరస్వత్ మీద చాలా ఉందని భావిస్తారు.

ఆయన సారథ్యంలో ధనుష్ క్షిపణి రూపొందింది. కదులుతున్న నౌక నుండి ధనుష్ క్షిపణిని ప్రయోగించి, అత్యంత కచ్చితత్వంతో లక్ష్యాన్ని ఛేదించడం, భారత రక్షణ సామర్థ్యానికి కొత్త ఊపునిచ్చిందని భావిస్తారు. హైదరాబాదులోని రిసెర్చి సెంటర్ ఇమారత్ కు డైరెక్టరుగా పనిచేసాడు. 2005 నవంబరులో CCR&D(MSS) కు నేతృత్వం వహించాడు.

భారత బాలిస్టిక్ క్షిపణి నిరోధ వ్యవస్థను అభివృద్ధి చెయ్యడంలో సరస్వత్ నాయకత్వ పాత్ర పోషించాడు. పృథ్వి ఎయిర్ డిఫెన్స్ (PAD), ఎడ్వాన్స్‌డ్ ఎయిర్ డిఫెన్స్ (AAD) లను అభివృద్ధి చెయ్యడంలో ఆయన కీలక పాత్ర పోషించాడు. క్షిపణి నిరోధక క్షిపణుల అభివృద్ధి, రాడార్లు, సాఫ్టువేరు, జాతీయ గగనతల రక్షణ వ్యవస్థల ఏకీకరణ ఈ కార్యక్రమంలో భాగం.  RCI డైరెక్టరుగా భవిష్యత్తు ఏవియానిక్స్ కు అవసరమైన మైక్రో, నానో సెన్సర్ల అభివృద్ధికి అవసరమైన సౌకర్యాలను ఏర్పాటు చేసాడు. 

## గౌరవాలు
నేషనల్ అకాడమీ ఆఫ్ ఇంజనీరింగ్, ఏరోనాటికల్ సొసైటీ ఆఫ్ ఇండియా, ఇన్‌స్టిట్యూషన్ ఆఫ్ ఇంజనీర్స్ లలో డా. సరస్వత్ సభ్యుడు. SAMEER యొక్క నిర్దేశక కమిటీలో సభ్యుడు. AICTE పరిశోధన బోర్డులోను, CSIR లాబ్స్ లోను, ఉస్మానియా విశ్వవిద్యాలయపు బోర్డ్ ఆఫ్ స్టడీస్ లోను, కంబషన్ ఇన్‌స్టిట్యూట్‌లోను, ఏరోనాటికల్ సొసైటీ ఆఫ్ ఇండియా (హైదరాబాద్ శాఖ) లోను సభ్యుడు. MTCR కారణంగా భారతదేశానికి అందకుండా  పోయిన అనేక కీలక క్షిపణి సాంకేతికతలను అభివృద్ధి చెయ్యడంలో డా. సరస్వత్ కృషి చేసాడు. తద్వారా క్షిపణి కార్యక్రమంలో, భారత్ స్వావలంబన సాధించేందుకు తోడ్పడ్డాడు. 

1987 లో DRDO వార్షిక శాస్త్రవేత్త పురస్కారాన్ని అందుకున్నాడు. 1993 లో నేషనల్ ఏరోనాటికల్ ప్రైజు, 1996 లో టెక్నాలజీ ట్రాన్స్‌ఫర్ అవార్డు, 1999 లో పెర్ఫార్మెన్స్ ఎక్సలెన్స్ అవార్డు అందుకున్నాడు. 1998 లో పద్మశ్రీ పురస్కారం పొందాడు. 2013 లో పద్మభూషణ్ పురస్కారాన్ని అందుకున్నాడు. 2010 జనవరిలో సూరత్ ఎన్‌ఐటి నుండి, 2012 డిసెంబరులో ఎస్‌ఆర్‌ఎమ్ విశ్వవిద్యాలయం నుండి గౌరవ డాక్టరేట్లను పొందాడు.

## వివాదాలు
భారత కంప్ట్రోలర్ అండ్ ఆడిటర్ జనరల్ ఆఫ్ ఇండియా  డా. సరస్వత్ నిర్ణయాలపై కొన్ని అభ్యంతరాలను లేవనెత్తినపుడు భారత రక్షణ మంత్రిత్వ శాఖ ఆయన ఆర్థిక అధికారాలపై తీవ్రమైన ఆంక్షలు విధించింది.  2013 లో DRDO డైరెక్టరు జనరలుగా ఆయన పదవీ కాలాన్ని పొడిగించేందుకు ప్రభుత్వం నిరాకరించింది..

## మూలాలు



వర్గం:1949 జననాలు
వర్గం:జీవిస్తున్న ప్రజలు
వర్గం:భారతీయ శాస్త్రవేత్తలు
రిపబ్లికన్ పార్టీ (యునైటెడ్ స్టేట్స్)

**రిపబ్లికన్ పార్టీ** (**Republican Party**, **గ్రాండ్ ఓల్డ్ పార్టీ** - **GOP**) అనేది యునైటెడ్ స్టేట్స్ లోని రెండు ప్రధాన సమకాలీన రాజకీయ పార్టీలలో ఒకటి, రెండోది దాని చారిత్రక ప్రత్యర్థి డెమొక్రాటిక్ పార్టీ. ఈ పార్టీ నుంచి 18 మంది రిపబ్లికన్ అధ్యక్షులు ఉన్నారు, అబ్రహం లింకన్ మొదటి రిపబ్లికన్ అధ్యక్షులుగా (అమెరికా సంయుక్త రాష్ట్రాలకు 16వ అధ్యక్షుడు) 1861 నుంచి 1865 వరకు సేవలందించారు, లింకన్ రిపబ్లికన్ అధ్యక్షులుగా పనిచేస్తున్న సమయంలోనే హత్యగావింపబడ్డాడు. 2001 నుంచి 2009 వరకు జార్జి డబ్ల్యూ బుష్ అమెరికా అధ్యక్షునిగా సేవలందించారు. 2016లో వ్యాపారవేత్త డోనాల్డ్ ట్రంప్ యునైటెడ్ స్టేట్స్ అధ్యక్షుడుగా ఎన్నికయినారు. 2024 లో డొనాల్డ్ ట్రంప్ మళ్ళీ అధ్యక్షుడిగా ఎన్నికయ్యాడు.

రిపబ్లికన్ పార్టీని 1854 లో కొంతమంది బానిసత్వ వ్యతిరేక ఉద్యమకారులు స్థాపించారు. వీరు పశ్చిమ భూభాగంలో బానిసత్వాన్ని కొనసాగించడానికి వీలు కల్పించే కన్సాస్-నెబ్రాస్కా చట్టాన్ని వ్యతిరేకించారు. ఈ పార్టీ సాంప్రదాయ ఉదారవాదం, ఆర్థిక సంస్కరణలను సమర్ధించడం ద్వారా పరిశ్రమలు, తయారీ రంగంలో పెట్టుబడులు, రైల్వే దారులు, బ్యాంకింగ్ రంగాలను ప్రోత్సహిస్తుంది.

## ఇవి కూడ చూడండి
జిమ్ అలెన్ (వ్యోమింగ్ రాజకీయవేత్త)

## మూలాలు

వర్గం:రాజకీయ పార్టీలు
వర్గం:అమెరికా సంయుక్త రాష్ట్రాలు
అగ్ని-1

కుడి|thumb|250x250px|అగ్ని క్షిపణుల పరిధి**అగ్ని-1, **భారత రక్షణ పరిశోధన అభివృద్ధి సంస్థ అభివృద్ధి చేసిన మధ్యమ పరిధి బాలిస్టిక్ క్షిపణి. భారత సమీకృత గైడెడ్ క్షిపణి అభివృద్ధి కార్యక్రమంలో భాగంగా దీన్ని తయారుచేసారు. ఈ ఒకే దశ క్షిపణిని కార్గిల్ యుద్ధం తరువాత తయారు చేసారు. 250 కి.మీ. ల పృథ్వి-2, 2500 కి.మీ.ల అగ్ని-2 మధ్య గల పరిధి అంతరాన్ని పూరించేందుకు ఈ క్షిపణిని తయారు చేసారు. 2002 జనవరి 25 న దీన్ని తొలిసారిగా ప్రయోగించారు. వీలర్ ఐలండ్‌లోని ఇంటెగ్రేటెడ్ టెస్ట్ రేంజి నుండి, రోడ్డు మొబైలు లాంచరు ద్వారా దీన్ని ప్రయోగించారు..

## చరిత్ర, అభివృద్ధి
చాందీపూర్ నుండి 1989 లో అగ్ని-1 ను మొదటిసారిగా ప్రయోగించారు. 1,000&nbsp;కి.గ్రా.ల సాంప్రదాయిక లేదా అణు వార్‌హెడ్‌ను అది మోసుకుపోగలదు. 

అగ్ని-1 కి 700 – 1,250&nbsp;కి.మీ. పరిధి ఉంది. కనీస నిరోధ సామర్థ్యంలో అగ్ని-1 ఒక భాగమని భావిస్తారు.

అగ్ని-1 ఘన ఇంధన, ఒకటే దశ, రైలు రోడ్డు మొబైలు ద్వారా ప్రయోగించగల, మధ్యమ పరిధి బాలిస్టిక్ క్షిపణి. అగ్ని-2 అంతకు ముందే అభివృద్ధి  చెయ్యబడింది. DRDO 15 నెలల సమయంలో అగ్ని-1 ను అభివృద్ధి చేసింది. MRV బాడీ-లిఫ్ట్ ఏరోడైనమిక్స్ దీనికి దిశా లోపాలను స్వయంగా  సరిదిద్దుకునే సామర్థ్యాన్ని, థెర్మల్ స్ట్రెస్‌లను తగ్గించుకునే సామర్థ్యాన్నీ ఇస్తాయి. MRV లో ఉన్న వేగ నియంత్రణ పాకేజీ ఈ లాంచి ట్రాజెక్టరీ వేరియన్సులను సరిచేస్తుంది. అగ్ని-1, 15 మీ. పొడవుతో 12 టన్నుల బరువు కలిగి 1,000 కి.గ్రా. వార్‌హెడ్‌ను మోసుకు పోగలదు.  తక్కువ పేలోడుతో, కాంపోజైట్లతో  తయారైన బాడీతో ఈ క్షిపణి 1,500 కి.మీ. దూరాన్ని చేరగలదని అంచనా.

## ఆపరేషన్ చరిత్ర
భారత సైన్యం ఎప్పటికప్పుడు యూజరు పరీక్షలను నిర్వహిస్తూ ఉంటుంది. తన ఐబ్బందికి శిక్షణ ఇవ్వడంలో భాగంగా ఈ పరీక్షలు నిర్వహిస్తుంది. వ్యూహాత్మక బలగాల కమాండ్ సాధారణంగా ఈ పరీక్షలు చేస్తుంది. DRDO ఇందు కవసరమైన లాజిస్టిక్ మద్దతు ఇస్తుంది. 2007 అక్టోబరు 5 న మొదలైనప్పటి నుండి అనేక మార్లు ఈ పరీక్షలు జరిగాయి. 2015 నవంబరు 27 న ఓ పరీక్ష జరిగింది. తరువాత 2016 మార్చి 14 న వీలర్ ఐలాండ్ లోని లాంచిపాడ్-4 నుండి మరో పరీక్షను నిర్వహించారు

## వాడుకదారులు
సికందరాబాదులోని వ్యూహాత్మక బలగాల కమాండ్ నేతృత్వంలో ఉన్న 334 క్షిపణి గ్రూపు, అగ్ని-1 క్షిపణిని వాడుతుంది 

## ఇవి కూడా చూడండి
* బ్రహ్మోస్

## మూలాలు

వర్గం:భారతీయ బాలిస్టిక్ క్షిపణులు
మనీష్ మల్హోత్రా

**మనీష్ మల్హోత్రా,** ప్రముఖ భారతీయ ఫ్యాషన్ డిజైనర్లలో ఒకరు. బాలీవుడ్ లోని చాలామంది ప్రముఖ హీరోయిన్లకు ఆయన దుస్తులు డిజైనింగ్ చేస్తుంటారు. భారతీయ సినిమా రంగంలో ఆయన సుప్రసిద్ధులు. ఒక పాత్ర యొక్క స్వభావ, స్వరూపాలకు అనుగుణంగా ఆయన దుస్తులు డిజైన్ చేయడంలో ఆయన సిద్ధహస్తుడని సినీ పరిశ్రమలో మంచి పేరు ఉంది. రంగీలా సినిమాలో ఊర్మిళా మండోట్కర్ కు ఆయన దుస్తులు డిజైన్ చేశారు. దాంతోనే ఆయన సినీరంగంలో ప్రముఖులయ్యారు. మాధురీ దీక్షిత్, శ్రీదేవి, కాజోల్, కరిష్మా కపూర్,  జుహీ చావ్లా, కరీనా కపూర్, రాణీ ముఖర్జీ, ఐశ్వర్య రాయ్, ప్రియాంకా చోప్రా, కత్రినా కైఫ్, సోనం కపూర్, దీపికా పడుకోణె, జాక్విలిన్ ఫెర్నాండేజ్,  సోనాక్షి సిన్హా, ప్రీతీ జింటా, పరిణీతి చోప్రా వంటి టాప్ హీరోయిన్ల  దుస్తులు డిజైన్ చేస్తుంటారు మనీష్. ఎక్కువగా మహిళల దుస్తులను  డిజైన్ చేసే ఆయన మొహొబ్బతెలో షారుఖ్ ఖాన్, ఐ హేట్ లవ్ స్టోరీస్  సినిమాలో ఇమ్రాన్ ఖాన్ లకు దుస్తులు డిజైన్ చేశారు. ఒక బాలీవుడ్ షో కోసం భారతదేశం వచ్చిన మైకేల్ జాక్సన్ కు కూడా దుస్తులు డిజైన్  చేశారు మనీష్.

దిల్ తో పాగల్ హై, దిల్ సే.., రాజా హిందుస్తానీ, దిల్ వాలే దుల్హనియా లేజాయేంగే, కుచ్ కుచ్ హోతా హై, ధడ్కన్, కహో నా ప్యార్ హై వంటి సూపర్ హిట్ సినిమాలకు ఆయన దుస్తులు డిజైన్ చేశారు.

తన తోటి డిజైనర్ సురిలీ గోయెల్ కు ట్రైయినర్ గా కూడా వ్యవహరించారు ఆయన. ఆమె లాక్మీ ఫాషన్ వీక్ 2006లో మొదటిసారి షో చేశారు ఆమె.

2005లో మనీష్ మల్హోత్రా షో అనే టాక్ షోను ప్రారంభించారు ఆయన. కైసా యే ప్యార్ హై సీరియల్ లో నేహా బంబ్ కు మేక్ ఓవర్ కూడా చేశారు మనీష్.

## కొత్త డిజైన్లు
కభీ ఖుషీ కభీ గమ్(2001)లో కరీనా కపూర్ మనీష్ డిజైన్ చేసిన దుస్తులనే వేసుకున్నారు. మై హూ నా(2004) సినిమాలో సుష్మితా సేన్ కు, ఫనా సినిమాలో కాజోల్ కు, కభీ అల్విదా నా కెహనా(2006) లో ప్రీతీ జింటా, రాణీ ముఖర్జీలకు దుస్తులు డిజైన్ చేశారు ఆయన.  ఏప్రిల్ 2006లో ముంబైలో జరిగిన లాక్మీ ఫాషన్ వీక్ లో కాజోల్, ప్రీతీ జింటాలు మనీష్ డిజైన్ చేసిన దుస్తులు ధరించి, క్యాట్ వ్యాక్ చేశారు. బాలీవుడ్ హీరో, హీరోయిన్లకే కాక, హాలీవుడ్ నటులు డెమీ మూరే, క్యిలే మినోగే, రీస్ వితర్స్పూన్, కరోలీనా కుర్కోవా, కేట్ మాస్, నౌమి క్యాంప్ బెల్ లకు కూడా దుస్తులు డిజైన్ చేశారు మనీష్.

## మూలాలు



వర్గం:1965 జననాలు
వర్గం:జీవిస్తున్న ప్రజలు
ఎస్. గోపాలరెడ్డి

**ఎస్. గోపాలరెడ్డి**  సినీ ఛాయాగ్రాహకుడు (కెమెరామెన్) రచయిత, దర్శకుడు, నిర్మాత. డా. కె. ఎల్. నారాయణతో కలిసి దుర్గా ఆర్ట్స్ అనే సినీ నిర్మాణ సంస్థ ద్వారా సినిమాలు నిర్మిస్తున్నాడు. తెలుగులోనే కాక కొన్ని బాలీవుడ్ సినిమాల్లో కూడా పనిచేశాడు. రాం గోపాల్ వర్మ దర్శకత్వంలో వచ్చిన శివ సినిమా ఆయనకు మంచి పేరు తెచ్చిపెట్టింది. నిర్మాతగా క్షణ క్షణం ఆయనకు బాగా పేరు తెచ్చింది.

## వ్యక్తిగత వివరాలు
గోపాల్ రెడ్డి జులై 4, 1951న కృష్ణా జిల్లాలో జన్మించాడు. ఆయన మరో కెమెరామెన్ అయిన రసూల్ ఎల్లోర్ సోదరి మైకేలాను వివాహం చేసుకున్నాడు. వారికి ఒక కుమారుడు సందీప్, కుమార్తె సంధ్య ఉన్నారు. సందీప్ కూడా కెమెరామెన్ గా పనిచేస్తున్నాడు.

## కెరీర్
1968 లో చెన్నైలోని వీనస్ స్టూడియోలో ప్రముఖ ఛాయాగ్రాహకుడు వి. ఎస్. ఆర్. స్వామి దగ్గర సహాయకుడిగా ఆయన కెరీర్ ప్రారంభమైంది. సినీ పరిశ్రమలో ప్రవేశించిన కొత్తలో అనేక తెలుపు-నలుపు చిత్రాలకు పనిచేశాడు.1979 లో ఆయనకు సినిమాటోగ్రాఫర్ గా పేరు వచ్చింది. తరువాత 1980 వ దశకంలో అనేక తెలుగు, బాలీవుడ్ సినిమాలకు పనిచేశాడు. 1980 వ దశకంలో అమితాబ్ బచ్చన్ నటించిన *ఆఖరీ రాస్తా*, *ఇంక్విలాబ్*, *సూర్యవంశీ* మొదలైన సినిమాలకు సినిమాటోగ్రాఫర్ గా పనిచేశాడు. తరువాత 1990 వ దశకంలో అజయ్ దేవగణ్, సైఫ్ ఆలీ ఖాన్ నటించిన *కచ్చే ధాగే* సినిమా కూడా ఆయనకు పేరు తెచ్చిన చిత్రం. ఆయన మొత్తం 150 సినిమాలకు పైగా పనిచేస్తే అందులో నాగార్జున కథానాయకుడిగా నటించినవి 15 సినిమాలున్నాయి.

క్షణక్షణం, దొంగాట, ఇంట్లో ఇల్లాలు వంటింట్లో ప్రియురాలు ఆయన నిర్మాతగా పేరు తెచ్చిన సినిమాలు. రవితేజ హీరోగా నటించిన, తమిళ సినిమాకు రీమేక్ అయిన నా ఆటోగ్రాఫ్ అనే సినిమాకు దర్శకత్వం వహించాడు.

### ఛాయాగ్రాహకుడిగా
* చిన్నబ్బాయి (1997)
* పోలీస్ లాకప్ (1993)

## మూలాలు

## బయటి లింకులు
* 

వర్గం:తెలుగు సినిమా ఛాయాగ్రహకులు
వర్గం:1951 జననాలు
వర్గం:కృష్ణా జిల్లా సినిమా ఛాయాగ్రాహకులు
వర్గం:తెలుగు సినిమా నిర్మాతలు
వర్గం:కృష్ణా జిల్లా సినిమా నిర్మాతలు
కానూ గాంధీ (శాస్త్రవేత్త)

**కానూ గాంధీ** (c. 1929 - 7 నవంబరు 2016) భారతీయ శాస్త్రవేత్త. ఆయన నాసా లో శాస్త్రవేత్తగా పనిచేసాడు. ఆయన మహాత్మా గాంధీ మనుమడు. ఆయన మహాత్మా గాంధీ కుమారుడైన రామదాస్ గాంధీ యొక్క కుమారుడు.  ఆయన మహాత్మాగాంధీ అత్యంత సన్నిహితుల్లో ఒకడు. చిన్నప్పుడు గాంధీ వ్యక్తిగత అవసరాలను కూడా కానూయే చూసుకునేవారు.
## జీవిత విశేషాలు
thumb|భీమిలి బీచ్ లో మహాత్మాగాంధీ విగ్రహం
ఆయన గాంధీజీ మూడో కుమారుడు రాందాస్‌ గాంధీ పుత్రుడు. భారత దేశానికి స్వతంత్రం వచ్చాక తదనంతర పరిణామాల్లో అప్పటి భారత్‌లో అమెరికా రాయబారి జాన్ కెన్నెత్ సాయంతో మసాచుసెట్స్ ఇన్‌స్టిట్యూట్ ఆఫ్ టెక్నాలజీలో ఉన్నతవిద్యనభ్యసించే అవకాశం వచ్చింది. ఆ తర్వాత నాసా, అమెరికా రక్షణ శాఖలో ఉద్యోగం చేశారు. ఆయన మెడికల్ రీసెర్చర్ అయిన శివలక్ష్మి ని వివాహం చేసుకున్నారు. ఉప్పు సత్యాగ్రహానికి ప్రత్యక్ష సాక్షిగా నిలిచిన ఆయనకు భార్య తప్ప నా అనే వారు ఎవరూ లేరు. 40 ఏళ్లపాటు అమెరికాలో ఉన్న కానూ దంపతులు 2014లో భారత్‌కు తిరిగి వచ్చారు. వీరికి సంతానం లేదు. ఉద్యోగం ద్వారా సంపాదించినది దానధర్మాలకు ఖర్చు చేయడంతో చేతిలో చిల్లిగవ్వలేని దీనస్థితికి చేరుకున్నారు. ఈక్రమంలో అనారోగ్యం పాలైన ఆయన ఆలయ ట్రస్ట్‌ ఆధ్వర్యంలోని ఆస్పత్రిలో చికిత్స పొందారు. అక్టోబరు 22, 2016 న వచ్చిన గుండెపోటు కారణంగా కానూ పక్షవాతానికి గురయ్యారు. ఫలితంగా ఎడమవైపు శరీర భాగం చచ్చుబడిపోయింది. వెంటిలేటర్‌పై ఉన్న ఆయన పరిస్థితి మరింత విషమించడంతో కన్నుమూశారు.
## దండి సత్యాగ్రహంలో
1930 మార్చి-ఏప్రిల్ లో జరిగిన దండి సత్యాగ్రహ సమయంలో గుజరాత్ లోని దండి గ్రామంలో మహాత్మాగాంధీ తో కలసి చిన్నారి కనూ గాంధీ నడిచి వెళ్తున్న ఫోటో బాగా ప్రాచుర్యంలోనికి వచ్చింది.

## మూలాలు

## ఇతర లింకులు

వర్గం:1929 జననాలు
వర్గం:2016 మరణాలు
వర్గం:మహాత్మా గాంధీ కుటుంబం
వర్గం:నాసా శాస్త్రవేత్తలు
స్రవంతి రవికిషోర్

**స్రవంతి రవికిషోర్** తెలుగు సినీ నిర్మాత. స్రవంతి మూవీస్ అనే సంస్థ ద్వారా అనేక విజయవంతమైన సినిమాలు నిర్మించాడు. రవికిషోర్ 1986లో తన మిత్రులతో కలిసి మొదటి సారిగా లేడీస్ టైలర్ అనే చిత్రాన్ని నిర్మించాడు. వంశీ, ఎస్. వి. కృష్ణారెడ్డి, కె. విజయభాస్కర్, త్రివిక్రం శ్రీనివాస్, ఎ. కరుణాకరన్ లాంటి దర్శకులతో దాదాపు 30కి పైగా సినిమాలు నిర్మించాడు. ఓ జ్యోతిష్యుడి సలహా మేరకు తన సంస్థ పేరును చంద్ర కిరణ్ మూవీస్ గా మార్చాడు.

## వ్యక్తిగత జీవితం
ఆయన వృత్తి రీత్యా చార్టర్డ్ అకౌంటెంట్. విజయవాడలో పని చేస్తుండేవాడు. గ్రాడ్యుయేషన్ పూర్తయిన తర్వాత ఎలక్ట్రానిక్స్ కు సంబంధించిన వ్యాపారం చేసేవాడు. మొదట్లో ఆయనకు సినిమాల మీద అంతగా ఆసక్తి ఉండేది కాదు. తర్వాత స్నేహితుల సలహా మేరకు సినీ నిర్మాణ రంగంలో ప్రవేశించాడు. మొదట్లో దాన్ని ఆయన పూర్తి వ్యాపార ధృక్పథంతో ఆలోచించినా నెమ్మదిగా సినిమాల మీద ఆసక్తి పెరిగింది. మంచి సినిమాలు తీయాలనే తపన కలిగింది.

## సినిమాలు
ఆయన మల్లాది వెంకట కృష్ణమూర్తి రాసిన *స్రవంతి* అనే నవల చదివి ఆ స్ఫూర్తితో తన నిర్మాణ సంస్థకు స్రవంతి మూవీస్ అనే పేరు పెట్టాడు. తర్వాత ఓ జ్యోతిష సిద్ధాంతి సలహా మేరకు ఆ సంస్థ పేరు చంద్ర కిరణ్ మూవీస్ గా మార్చాడు.
మొదట్లో దర్శకుడు వంశీతో మిత్రులు తమ్ముడు సత్యం, సాయిబాబా తో కలిసి 1986 లో లేడీస్ టైలర్ చిత్రాన్ని నిర్మించారు. తర్వాత మహర్షి, కనకమహాలక్ష్మి డాంస్ ట్రూప్, లింగబాబు లవ్ స్టోరీ లాంటి సినిమాలకు పనిచేశాడు. తరువాత ఎస్. వి. కృష్ణారెడ్డితో కలిసి మూడు సినిమాలు చేశాడు. తర్వాత కె. విజయభాస్కర్ తో కలిసి రెండు సినిమాలు చేశాడు. 

నువ్వే కావాలి సినిమా కోసం మలయాళం నుంచి హక్కులు కొని అప్పటి ఆర్థిక పరిస్థితి బాగోకపోవడంతో దాన్ని ఉషాకిరణ్ మూవీస్ ఆద్వర్యంలో నిర్మించాడు. ఆ సినిమా మంచి విజయం సాధించింది.

సిరివెన్నెల సీతారామ శాస్త్రి, కోటి, సుచిత్ర చంద్రబోస్, శ్రీకర్ ప్రసాద్ లాంటి సాంకేతిక నిపుణులతో ఎక్కువగా పనిచేశాడు.
### పాక్షిక జాబితా
* లేడీస్ టైలర్
* మహర్షి
* శ్రీ కనకమహాలక్ష్మి రికార్డింగ్ డాంస్ ట్రూప్
* జైత్రయాత్ర
* రౌడీ మొగుడు
* మావిచిగురు
* ఎగిరే పావురమా
* గిల్లికజ్జాలు
* మనసులో మాట
* పిల్ల నచ్చింది
* నువ్వే కావాలి
* నువ్వు నాకు నచ్చావ్
* గౌరి (2004)
* గణేష్
* ఎందుకంటే ప్రేమంట

## మూలాలు

## బయటి లింకులు
* 

వర్గం:తెలుగు సినిమా నిర్మాతలు
ముక్కామల రాఘవయ్య

**ముక్కామల రాఘవయ్య** ప్రముఖ రంగస్థల నటులు.

## జననం
ఈయన 1912లో జన్మించారు.

## ఉద్యోగం
ఉపాధ్యాయునిగా పనిచేశారు.

## రంగస్థల ప్రస్థానం
మొదట్లో పురుష పాత్రలు పోషించినా, ఆతరువాత స్త్రీ పాత్రలు వేశారు. వృత్తిరిత్యా ఉపాధ్యాయులైన రాఘవయ్య తను ఏ ఊరు బదిలీ అయితే, ఆ ఊళ్లో ఒక నాటక సమాజాన్ని స్థాపించి, అక్కడ ఒక యవ నాటక బృందాన్ని తయారుచేసి, నాటకాలు ప్రదర్శించేవారు. గుమ్మడి వెంకటేశ్వరరావు ప్రదర్శించిన వీరాభిమన్యు, నాయకురాలు వంటి నాటకాలకు దర్శకత్వం వహించారు. పౌరాణిక, చారిత్రాత్మక పాత్రలేకాకుండా, సాంఘిక నాటకాలైన పల్లెపడుచు, కులంలేని పిల్ల, పేదరైతు, నేటిన్యాయం మొదలైన నాటకాలలో పురుష పాత్రలు ధరించారు.

వీరి నటనకు అనేక బహుమతులు (సువర్ణ కంకణాలు, ప్రశంసా పత్రాలు, రజిత పాత్రలు) వచ్చాయి. మాధవపెద్ది సత్యం, స్థానం నరసింహరావు, పారుపల్లి, అబ్బూరి వంటి నటులతో కలిసి నాటకాలు వేశారు.

### నటించిన నాటకాలు
* వీరాభిమన్యు
* నాయకురాలు
* పల్లెపడుచు
* కులంలేని పిల్ల
* పేదరైతు
* నేటిన్యాయం

### పోషించిన పాత్రలు
* గయుడు
* దుర్యోధనుడు
* హైదర్ జంగ్
* కైక
* మల్లమాంబ
* సుభద్ర
* సత్యభామ
* చింతామణి

## మూలాలు
* ముక్కామల రాఘవయ్య, నూరేళ్ల తెనాలి రంగస్థలి, నేతి పరమేశ్వశర్మ, పుట. 226.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:1912 జననాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:గుంటూరు జిల్లా ఉపాధ్యాయులు
వ్యూహాత్మక బలగాల కమాండ్

**వ్యూహాత్మక బలగాల కమాండ్** (SFC) అనేది భారతదేశపు న్యూక్లియర్ కమాండ్ అథారిటీ (NCA) లోని ఒక భాగం. కొండొకచో దీన్ని *వ్యూహాత్మక న్యూక్లియర్ కమాండ్* అని కూడా అంటారు. దేశపు వ్యూహాత్మక అణ్వాయుధాల నిల్వలను నిర్వహించే బాధ్యత దీనిదే. 2004 జనవరి 4 న వాజపాయ్ ప్రభుత్వం దీన్ని ఏర్పాటు చేసింది. దీని మొట్టమొదటి కమాండర్-ఇన్-ఛీఫ్‌గా ఎయిర్ మార్షల్ తేజమోహన్ ఆస్థానా పనిచేసాడు.

## బాధ్యతలు
NCA తీసుకున్న నిర్ణయాలను అమలు చెయ్యడం వ్యూహాత్మక బలగాల కమాండ్ బాధ్యత. ఇది ఒక త్రీ స్టార్ ర్యాంకున్న కమాండర్-ఇన్-ఛీఫ్ నేతృత్వంలో పనిచేస్తుంది. NCA నుండి వచ్చిన ఆదేశాలను అనుసరించి అణ్వాయుధాలను ప్రయోగించే పనిని మొదలుపెట్టే బాధ్యత కేవలం వ్యూహాత్మక బలగాల కమాండ్‌ వద్ద మాత్రమే ఉంటుంది. కచ్చితంగా ఏ ప్రాంతాన్ని లక్ష్యంగా ఎంచుకోవాలనేది కమాండ్ అనేక అంశాలను పరిగణనలోకి తీసుకుని నిర్ణయిస్తుంది. NCA ఆమోదాన్ని కూడా పొందుతుంది.

అణ్వాయుధాల నిల్వల నిర్వహణకు సంబంధించిన అన్ని పనులనూ చెయ్యడంలో వ్యూహాత్మక బలగాల కమాండ్ పూర్తి నియంత్రణను, కమాండ్‌నూ కలిగి ఉంటుంది. కమాండ్‌ను ఏర్పరచిన నాటి నుండి దాని కమాండ్,  కంట్రోల్, కమ్యూనికేషన్ వ్యవస్థలు స్థిరంగా ఏర్పరచబడ్డాయి. కమాండ్ అత్యున్నత స్థాయి సన్నద్ధతను సాధించింది.

## నిల్వలు
అగ్ని-1, అగ్ని-2 బాలిస్టిక్ క్షిపణులు ప్రస్తుతం వ్యూహాత్మక బలగాల కమాండ్ నియంత్రణలో మోహరించి ఉన్నాయి. అగ్ని-3 మోహరింపు దశలో ఉంది. 2012లో హిందూ పత్రిక కథనం ప్రకారం, అగ్ని-3 క్షిపణులు వ్యూహాత్మక బలగాల కమాండ్ నియంత్రణలో మోహరింప బడ్డాయి. 2012 సెప్టెంబరు 21 న రైలు మొబైలు నుండి అగ్ని-3 ని వాడుకరి పరీక్ష నిర్వహించినట్లుగా కూడా ఆ పత్రిక రాసింది. 2013 డిసెంబరు 23 న రెండవ వాడుకరి పరీక్ష నిర్వహించింది. 

2003 లో పృథ్వి క్షిపణిని వ్యూహాత్మక బలగాల కమాండ్ లో మోహరించారు. భారతీయ గైడెడ్ క్షిపణి అభివృద్ధి కార్యక్రమంలో తయారైన మొట్టమొదటి క్షిపణి అది. SFC యొక్క యూనిట్ 2014 జనవరి 7 న చాందీపూర్‌ నుండి ఈ క్షిపణిని పరీక్షించింది.

2010 సెప్టెంబరు 12 న హిందూస్థాన్ టైమ్స్‌లో వచ్చిన వార్త ప్రకారం, బలగాల దాడి సామర్థ్యాన్ని పెంచేందుకు గాను, అణ్వాయుధాలను మోసుకెళ్ళగలిగే 40  ఫైటర్ విమానాలను కొనుగోలు చెయ్యాలని భావిస్తున్నారు. రెండు స్క్వాడ్రన్ల యుద్ధ విమానాలను కమాండ్ వద్ద ప్రత్యేకించి ఏర్పాటు చేసేందుకు రక్షణ మంత్రిత్వ శాఖ వద్ద ప్రతిపాదించింది. ఇదొక చిన్నపాటి ఎయిర్‌ఫోర్సులా పనిచేస్తుంది. ప్రస్తుతం అణ్వాయుధాల ప్రయోగం కోసం భారత వైమానిక దళంపై ఆధారపడుతున్న కమాండ్ దీనితో స్వంత వైమానిక దళం సమకూరుతుంది.

## ఇవి కూడా చూడండి
* భారత న్యూక్లియర్ కమాండ్ అథారిటీ
* అణుత్రయం

## మూలాలు

వర్గం:భారతీయ క్షిపణులు
వర్గం:భారత సైన్యం
ఎ.కన్యాకుమారి

**అవసరాల కన్యాకుమారి దక్షిణ భారతదేశానికి చెందిన కర్ణాటక సంగీతకారులు, వాయులీన విద్వాంసురాలు.**
కుడి|thumb|ఎ.కన్యాకుమారి

## జీవిత విశేషాలు
ఆమె ఆంధ్ర ప్రదేశ్ రాష్ట్రానికి చెందిన విజయనగరం జిల్లా వాస్తవ్యులు. ఆమె నాలుగు దశాబ్దాలుగా చెన్నైలో నివాసముంటున్నారు. ఆమె తల్లిదండ్రులైన అవసరాల రామరత్నం, జయలక్ష్మిలు ఆమెను కర్ణాటక సంగీతంలో కృషిచేయడానికి ప్రోత్సహించారు. ఆమె ప్రముఖ సంగీత గురువులైన ఇవటూరి విజయేశ్వరరావు, ఎం. చంద్రశేఖరన్, ఎం. ఎల్. వసంతకుమారి ల వద్ద శిష్యరికం చేశారు. విజయనగరంలోని కొత్త అగ్రహారంలో ద్వారం నరసింగరావు పాఠశాలలో విద్యాభ్యాసం చేశారు.

ఆమె తన సంగీత కృతులతో ప్రపంచ వ్యాప్తంగా గుర్తింపు పొందారు. ఆమె అంకితభాతం, నిజాయితీలతో ప్రముఖ గురువులైన ఇవటూరి విజయేశ్వరరావు, ఎం.చంద్రశేఖరన్, ఎం. ఎల్. వసంతకుమారి ల వద్ద సంగీత జ్ఞానాన్ని అభ్యసించి, వాయులీన విద్వాంసురాలిగా ఎదిగారు.

## ఆవిష్కరణలు , సవాళ్ళు
ఆమె విజయవంతంగా కొన్ని ప్రక్రియలను ఆవిష్కరించారు. ఆమె వయోలీన్, వీణ, నాదస్వరం కలయికతో "వాద్య లహరి"ని ఆవిష్కరించారు. ఆమె మూడు వయోలీన్ల వాదనతో వివిధ అష్టకాలను ఒక ప్రత్యేక కోణంలో చిత్రీకరిస్తూ "త్రిషాయి సంగమం"ను సృష్టించారు. ఆమె 25, 50, 75, 100 వయోలీన్ల స్వరాల కలయికతో ప్రదర్శనలిచ్చారు. దానికి "100 రాగామాలికా స్వరాలు" అని నామకరణం చేశారు. 29 గంటల మారథాన్ ప్రదర్శనను ఇచ్చారు.

ఆమె సంగీతానికి తన జీవితాన్ని అంకితం చేసి ఇటీవల ఏడు రాగాలను కంపోజ్ చేసి వాటికి తిరుమలలో ఏడు కొండల పేర్లతో నామకరణం చేశారు.

## పురస్కారాలు , గౌరవాలు
ఆమె మద్రాసు సంగీత అకాడమీ నుండి సంగీత కళానిధి పురస్కారాన్ని 2016లో పొందారు. ఆ పురస్కారం పొందిన మొదటి వాయులీన విద్వాంసురాలు. ఆమెకు వచ్చిన యితర పురస్కారాలలో 
*పద్మశ్రీ (2015) (భారతదేశ నాల్గవ అత్యున్నత పురస్కారం)
*సంగీత కళానిధి - 2016 
**తమిళనాడు ప్రభుత్వం చే కలామణై పురస్కారం* 
* *ఆంధ్రప్రదేశ్ ప్రభుత్వం నుండి ఉగాది పురస్కారం* 
**ఆల్ ఇండియా రేడియా వారిచే అత్యుత్తమ ర్యాంకు* 
**అమెరికా సంయుక్త రాష్ట్రాలలోని మర్యాలండ్ రాష్ట్రం వారి గౌరవ పౌరసత్వం.* 
**చెన్నై లోని సంగీత అకాడమీ చే టి.టి.కె. పురస్కారం* 
**శృంగేరీ శారదా పీఠం, అహోబిళం లో ఆస్థాన విధుషి* 
**తిరుపతి లోని శ్రీ త్యాగరాజ ఫెస్టివల్ కమిఈ నుండి "సప్తగిరి సంగీత విద్వాన్‌మణి" పురస్కారం.*
*ఎం.ఎస్. సుబ్బలక్ష్మి చే ధనువీణ ప్రవీణ బిరుదు. 
**2002లో మైలాపూర్ ఫైన్ ఆర్ట్స్ నుండి సంగీత కళా నిపుణ పురస్కారం.* 
*2003 లో సంగీత నాటక అకాడమీ పురస్కారం, 2003
* 2012 లో కృష్ణ గాన సభ నుండి సంగీత చూడామణి పురస్కారం 
ఆమె 2004లో లిమ్కా బుక్ ఆఫ్ రికార్డులలో స్థానం సంపాదించారు. ఆమె వాయులీన విద్వాంసురాలిగా చేసిన వివిధ ప్రక్రియలలో సాధించిన విజయాలకు గానూ ఈ పురస్కారాన్ని అందించారు.

## బోధన
She is a dedicated teacher and has taught numerous students in India and abroad, many of whom are very popular artists. She teaches without a price tag and generously encourages students to participate in full measure.
She has also released Violin Lessons Tutorial videos for students who do not have access to learn directly from a guru. These videos are available for purchase at kanyalessons.com  

## మూలాలు

## ఇతర లింకులు
* akanyakumari.com

వర్గం:వాయులీన విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:జీవిస్తున్న ప్రజలు
[వర్గం:[పద్మశ్రీ పురస్కారం పొందిన మహిళలు]]
వర్గం:విజయనగరం జిల్లా మహిళా సంగీత విద్వాంసులు
వర్గం:మద్రాసు తెలుగువారు
వర్గం:సంగీత కళానిధి పురస్కార గ్రహీతలు
శేఖర్ సూరి

**శేఖర్ సూరి** ఒక సినీ దర్శకుడు. తెలుగు సినిమాలే కాక బాలీవుడ్ లో కూడా పనిచేశాడు. తరుణ్ హీరోగా వచ్చిన అదృష్టం అతని మొదటి సినిమా. ఎ ఫిల్మ్ బై అరవింద్ దర్శకుడిగా అతనికి మంచి పేరు తెచ్చిన సినిమా. 

## వ్యక్తిగత వివరాలు
శేఖర్ సూరి పశ్చిమ గోదావరి జిల్లా, తణుకులో జన్మించాడు. చిన్నతనంలో టీవీ సీరియల్స్ ఎక్కువగా చూసేవాడు. దూరదర్శన్ లో ప్రసారమైన గాడ్ ఫాదర్ ధారావాహిక అంటే ఇష్టంగా చూసేవాడు. అప్పుడు ప్రారంభమైన ఆ ఆసక్తి అతను గ్రాడ్యుయేషన్ లో చేరే దాకా కొనసాగింది. కామర్స్ లో గ్రాడ్యుయేషన్ చేరాడు. చాలా రోజులు హైదరాబాదులో ఉన్నాడు. సినిమా రంగంమీద ఆసక్తితో చార్టర్డ్ అకౌంటెన్సీ చదువు మధ్యలోనే వదిలేసి అవకాశాల కోసం ముంబైకి ప్రయాణమయ్యాడు.

శేఖర్ సూరి అసలు పేరు ఎస్. ఎస్. చంద్రశేఖర్, అయితే సినిమా పరిశ్రమలో చంద్రశేఖర్ పేరుతో చాలామంది కళాకారులు ఉండటంతో కొత్తగా ఉండటం కోసం శేఖర్ సూరిగా మార్చుకున్నాడు. తెలుగులో మరో ప్రముఖ దర్శకుడైన ఇంద్రగంటి మోహనకృష్ణ ఇతనికి బంధువు.

## కెరీర్
సినిమా దర్శకుడు కావాలనే కోరికతో ముంబై చేరుకున్నాడు. సుమారు 8 సంవత్సరాలపాటు సస్పెన్సు తో కూడుకున్న టీవీ కార్యక్రమాలు, సినిమాలకు ఘోస్ట్ రచయితగా పనిచేశాడు. సంజయ్ దత్ తో మాట్లాడే అవకాశం వచ్చినట్లే వచ్చి చేజారిపోయింది. చివరికి వేరే దారి లేక మళ్ళీ హైదరాబాదు చేరుకున్నాడు. తరువాత హైదరాబాదులో అవకాశాల కోసం ప్రయత్నిస్తుండగా ఓ స్నేహితుడి సాయంతో హీరో తరుణ్ తో పరిచయం అయింది. తరుణ్ ఇతనిని సూపర్ గుడ్ ఫిలింస్ నిర్మాతకు పరిచయం చేశాడు. అలా అతనికి మొదటగా తరుణ్ తో అదృష్టం అనే సినిమా తీశాడు. రోమన్ హాలిడే అనే ఓ హాలీవుడ్ చిత్రం తరహాలో చిత్రాన్ని తీశాడు. కానీ ఈ సినిమా పెద్దగా విజయం సాధించలేదు. తరువాత కొద్దిగా సమయం తీసుకుని తనకిష్టమైన థ్రిల్లర్ బాణీలో సొంతంగా తనే ఓ కథ తయారు చేసుకున్నాడు. రాజీవ్ కనకాల, రిచర్డ్ రిషి, మోనా చోప్రా ప్రధాన పాత్రధారులుగా నిర్మించిన ఎ ఫిల్మ్ బై అరవింద్ మంచి విజయం సాధించింది. బాలనటుడిగా పరిచమై అప్పటి దాకా పెద్దగా అవకాశాలు లేని రిషికి ఈ సినిమా తర్వాత ఏడు సినిమా అవకాశాలు తలుపు తట్టాయి. దీని తర్వాత అదే బాణీలో త్రీ, అరవింద్ 2 సినిమాలు కూడా తీశాడు.

## సినిమాలు
* అదృష్టం (2002)
* ఎ ఫిల్మ్ బై అరవింద్ (2006)
* త్రీ (2008)
* అరవింద్ 2 (2013) 
* డాక్టర్ చక్రవర్తి (2017) 
* గన్స్ ఆఫ్ బెనారస్(హిందీ)(*Guns of Banaras)* (2017) 

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:పశ్చిమ గోదావరి జిల్లా సినిమా దర్శకులు
పద్మజారెడ్డి

**పద్మజారెడ్డి** ప్రముఖ కూచిపూడి నృత్య కళాకారిణి. పద్మజారెడ్డి కూచిపూడి నాట్యం లోని వివిధ రూప కళను ప్రజా చైతన్యం నింపే ఆధునిక నాటకాలుగా ప్రదర్శించారు. ప్రణవ్ అకాడమీని స్థాపించి నృత్య శిక్షణ ఇస్తున్నారామె ప్రపంచ వ్యాప్తంగా ప్రదర్శనలు ఇచ్చారు. ప్రముఖ నర్తకి శోభానాయుడు శిష్యురాలు. పద్మజా 2022లో భారత ప్రభుత్వం నుండి పద్మశ్రీ పురస్కారాన్ని అందుకుంది. 
## జీవిత విశేషాలు
ఆమె ఆంధ్రప్రదేశ్లోని కృష్ణా జిల్లా పామర్రుకు చెందిన వారు. వారి గ్రామానికి సమీపంలో కూచిపూడి గ్రామం ఉండటంతో ఆమె నృత్యం చేర్చుకోవాలని సంకల్పించారు. తన ఎనిందవ యేట హైదరాబాదు వెళ్ళి ప్రముఖ కూచిపూడి నృత్యకారిణి అయిన శోభానాయుడు వద్ద శిక్షణ పొందారు. ఆమెకు నిజామబాదు మాజీ పార్లమెంటు సభ్యుడు గడ్డం గంగారెడ్డి కుమారుడు అయిన శ్రీనివాసరెడ్డితో 1988లో వివాహం జరిగింది. వారి కుమారుడు ప్రణవ్ పేరిట "ప్రణవ్ కూచిపూడి నృత్య అకాడమీ"ని స్థాపించారు. దాదాపు ఐదువందల మందికి శిక్షణనిచ్చారు. కొండాపూర్, అమీర్‌పేట్, జేఎన్‌టీయూలో ఆ సంస్థలున్నాయి. మరుగున పడిపోతున్నభారతీయ సంస్కృతిని రాబోయే తరాలకు తెలియజేయడం కోసమే శిక్షణ కార్యక్రమాలను నిర్వహిస్తున్నారామె. అనేక దేశాలలో నృత్యప్రదర్శనలిచ్చారు. శివ హేల, భ్రూణ హత్యలు, కల్యాణ శ్రీనివాస చరితం, అన్నమయ్య పద నర్తన శోభ, శ్రీకృష్ణ పారిజాతం, రాధే శ్రీ కృష్ణామృత్, వజ్ర భారతి, సీతా స్వయంవరం, సీజన్ ఆఫ్ ఫ్లవర్స్, నమస్తే ఇండియా, రామాయణం వంటి ఇతివృత్తంగా తీసుకొని కూచిపూడి నృత్య ప్రదర్శనలిచ్చారు.ఆమె కాకతీయుల చరిత్రను వెలుగులోకి తెచ్చి చారిత్రక నృత్య రూపకాన్ని ప్రపంచానికి పరిచయం చేసింది.

## సంగీత నాటక అకాడమి పురస్కారం
ఆమె 2015 కి గానూ సంగీత నాటక అకాడమీ అవార్డును అందుకున్నారు. 45 ఏళ్లుగా కూచి పూడి నృత్య ప్రదర్శనలో విశేష ప్రతిభకు గుర్తింపుగా కేంద్ర ప్రభుత్వం ఆమెను ఈ అవార్డుతో సత్కరించింది. 2016 అక్టోబరు 4 న డిల్లీలోని రాష్ట్రపతి భవన్‍లో జరిగిన ప్రత్యేక కార్యక్రమంలో మాజీ రాష్ట్రపతి ప్రణబ్ ముఖర్జీ ఆమెకు ఈ అవార్డును ప్రధానం చేశారు. ఈ సందర్భంగా పద్మజా రెడ్డి మాట్లాడుతూ ఈ అవార్డును అందుకోవడం చాలా ఆనందంగా ఉందన్నారు. భ్రూణ హత్యల నివారణకు ప్రకృతి, పంచ భూతలపై ప్రజల్లో అవగాహన కోసం పద్మజా రెడ్డి అనేక నృత్యా ప్రదర్శనలు చేపట్టారు.

## పురస్కారాలు
* దేశ మాజీ రాష్ట్రపతి శంకర్‌దయాల్ శర్మ చేతుల మీదుగా 1994లో నాట్య విశారదను అందుకున్నారు.
* 2005లో శ్రీకృష్ణ దేవరాయ యూనివర్సిటీ నుంచి డాక్టరేట్.
* 2006లో అప్పటి ఏపీ ముఖ్యమంత్రి వైఎస్ రాజశేఖర్ రెడ్డి నుంచి కళారత్న అవార్డు.
* అక్కినేని నాగేశ్వర్‌రావు చేతుల మీదుగా ఏఎన్‌ఆర్ గోల్డ్ మెడల్. 
* 2016 అక్టోబరు 4న ప్రస్తుత రాష్ట్రపతి ప్రణబ్ ముఖర్జీ చేతుల మీదుగా సంగీత నాటక అకాడమీ అవార్డు.
*2022లో  పద్మశ్రీ పురస్కారం

## మూలాలు

## ఇతర లింకులు
* యూట్యూబ్ లో ఆమె ఇంటర్వ్యూ

వర్గం:కూచిపూడి నృత్య కళాకారులు
వర్గం:జీవిస్తున్న ప్రజలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన మహిళలు
వేదాంతం రాధేశ్యాం

**వేదాంతం రాధేశ్యాం** ప్రముఖ కూచిపూడి నాట్యకళాకారుడు. కూచిపూడి నాట్యం గిన్నిస్ బుక్ ఆఫ్ వరల్డ్ రికార్డులో నమోదు కావడంలో ముఖ్య పాత్ర పోషించాడు. ఆయన శ్రీసిద్ధేంద్ర కళాక్షేత్రంలో అధ్యాపకుడిగా పనిచేసి 2013లో ఉద్యోగ విరమణ చేశారు.
## జీవిత విశేషాలు
ఆయన 1955 నవంబరు 1 న కూచిపూడి గ్రామంలో జన్మించాడు. ఆయన వేదాంతం వెంకట సూర్యనారాయణ, సత్యవతమ్మల మూడో కుమారుడు. చిన్ననాటి నుండి తండ్రి, పినతండ్రి, సోదరులు ప్రదర్శించే కూచిపూడి నాట్యం పట్ల ఆకర్షితులైన రాధేశ్యాం ఐదో ఏటనే పినతండ్రి కళావాచస్పతి వేదాంతం పార్వతీశం వద్ద కూచిపూడి నాట్యంలో శిక్షణకు అంకురార్పణ చేశారు. రాధేశ్యాంలోని ఆసక్తిని గుర్తించిన సోదరుడు సీతారామశాస్ర్తీ నాట్య మెలకువలు నేర్పారు. పివిజి కృష్ణశర్మ వద్ద కర్ణాటక సంగీతం, యక్షగానంలో, పద్మభూషణ్ డా. వెంపటి చినసత్యం వద్ద కూచిపూడి నృత్య నాటకాలలో, పెదసత్యం వద్ద కూచిపూడి నాట్యంలో, పద్మశ్రీ వేదాంతం సత్యనారాయణ వద్ద స్ర్తి వేషంలో, సినీ దర్శకులు పసుమర్తి కృష్ణమూర్తి వద్ద పదాభినయంలో, బొక్కా కుమారస్వామి వద్ద థిల్లాన, వర్ణాలు, ఏలేశ్వరపు శ్రీనివాస్ వద్ద సంగీతంలో, భాగవతుల సత్యసుందర రామకృష్ణ వద్ద యక్షగానంలో ఆయన శిక్షణ పొందారు. తాను నేర్చిన కూచిపూడి నాట్యంలో వేలాది మంది కళాకారులకు శిక్షణ ఇచ్చి ప్రయోజకులను చేశారు.

కుచిపూడి కళకు ఆయన దేశ విదేశాలలో మంచి ప్రాచుర్యం కల్పించాడు. అమెరికా, ఐరోపా దేశాలలో పలు ప్రదర్శనలిచ్చి ప్రశంసలను అందుకున్నాడు. ఆయన పొట్టి శ్రీరాములు విశ్వవిద్యాలయ పరిధిలోని కూచిపూడి ఆర్ట్ అకాడమీ, యోగి కూచిపూడి కళాపీఠంలో శిక్షకునిగా ఉన్నాడు. సత్యభామగా, గొల్లభామగా, సూత్రధారిగా వేలాది ప్రదర్శనలు ఇచ్చిన ఆయన అనేక పురస్కారాలను పొందారు. ఆయన కుమారులైన వేదాంతం సత్యనరసింహశాస్త్రి వేదాంతం సిద్ధేంద్ర వరప్రసాద్లు కూడా కూచిపూడి నాట్యకారులు. ఆయన ప్రస్తుతం హైదరాబాద్‌లో కూచిపూడి నృత్యాన్ని ప్రచారం చేస్తున్నారు.

## పురస్కారాలు
* 2011లో నందన పురస్కారం, 
* 2013లో హంస (కళారత్న) పురస్కారం (ఆంధ్రప్రదేశ్ ప్రభుత్వం, హైదరాబాదు, 11 ఏప్రిల్ 2013)
* 2014లో పసుమర్తి కృష్ణమూర్తి మెమోరియల్ జీవన సాఫల్య పురస్కారం, 
* పీవీజీ కృష్ణశర్మ స్మారక పురస్కారం 
* 2015 సంగీత నాటక అకాడమీ పురస్కారం

## మూలాలు

## ఇతర లింకులు
* Vedantam Radheshyam

వర్గం:కూచిపూడి నృత్య కళాకారులు
వర్గం:జీవిస్తున్న ప్రజలు
వర్గం:1955 జననాలు
వర్గం:సంగీత నాటక అకాడమీ అవార్డు గ్రహీతలు
వర్గం:కృష్ణా జిల్లా నాట్య కళాకారులు
వర్గం:కృష్ణా జిల్లా నాట్య గురువులు
ఉప్పలపాటి నారాయణ రావు

**ఉప్పలపాటి నారాయణ రావు భారతీయ**  సినీ దర్శకుడు,  ఇండియన్ టివి - ఇండియన్ థియేటర్ డైరెక్టర్, స్క్రీన్ రైటర్,  స్క్రిప్ట్ రైటర్, నటుడు,  నిర్మాత. అతను ప్రధానంగా తెలుగు సినిమా,  తెలుగు టివిలలో పనిచేసినందుకు గుర్తింపు పొందాడు. అతను ఫిల్మ్ అండ్ థియేటర్‌తో సహా వివిధ శైలులలో బహుళ చలనచిత్రాలు,  టీవీ కార్యక్రమాలకు దర్శకత్వం వహించి,   నిర్మించాడు.  సృజనాత్మకత, స్క్రీన్ ప్లే, సాంకేతిక విలువలు,  కథా రచనలలో   పేరు పొందాడు. అతను   హైదరాబాద్‌లోని  ఇంట్రూప్ ప్రొడక్షన్స్ ఎల్ఎల్పి  కు  ఉపాధ్యక్షుడు.

అతను 1979 లో రంగస్థల నటుడిగా / దర్శకుడిగా తన వృత్తిని ప్రారంభించాడు.  తరువాత 1985 లో దక్షిణ భారత చలన చిత్రాలకు వెళ్ళాడు. కర్తవ్యం, మహర్షి, వారసుడొచ్చాడు వంటి చిత్రాల కోసం దక్షిణ భారత దర్శకులైన బాలూ మహేంద్ర, వంశీ, మోహనా గాంధీలకు సహాయం చేసాడు. 1985 నుండి 1990 వరకు. 1990 ల చివరలో అక్కినేని నాగార్జున,  విజయశాంతి నటించిన తెలుగు చిత్రం  జైత్రయాత్రతో చిత్ర దర్శకుడిగా అరంగేట్రం చేశాడు. దర్శకత్వం వహించినప్పటి నుండి అతను దక్షిణ భారత పరిశ్రమలో రచన, దర్శకత్వం, నిర్మాణం చేస్తూ తెలుగు చలన చిత్రాలలో నటించాడు.

ఈటీవీ, జెమిని, మాటీవీ, దూరదర్శన్ వంటి ఛానెళ్ల కోసం దక్షిణ భారత టీవీ కంటెంట్ ప్రొడక్షన్‌కు  చేసిన కృషికి  అతను పేరు తెచ్చుకున్నారు. అతను బాలాజీ టెలిఫిలింస్ ‌తో కలిసి దక్షిణ భారత కంటెంట్ కోసం క్రియేటివ్ హెడ్‌గా 2 సంవత్సరాలు (2010-2012) పనిచేశాడు. తెలుగు టివి కంటెంట్/ప్రోగ్రామ్‌ల క్యూరేషన్, ఉత్పత్తికి సహాయం చేశాడు. తన చిత్రం మైనా (ఉత్తమ స్క్రీన్ ప్లే),  టీవీ సిరీస్ వసంత కోకిల (ఉత్తమ దర్శకుడు,  కథ), గృహప్రవేశం (ఉత్తమ దర్శకుడు), ఈటీవీ మెగా సీరియల్ ప్రియాంక (ఉత్తమ టీవీ సీరియల్) కోసం ఆంధ్రప్రదేశ్ ప్రభుత్వం నుండి నంది అవార్డులను గెలుచుకున్నాడు. దర్శకుడిగా అతని ఇటీవలి చలన చిత్ర ప్రాజెక్టు జ్ఞాపకం (2007).

సామాజిక స్పృహ నేపథ్యంలో ఆయన దర్శకత్వంలో వచ్చిన జైత్రయాత్ర కమర్షియల్ గా విజయం సాధించకపోయినా విమర్శకుల ప్రశంసలు అందుకున్నది.

## చిత్రమాలిక

File:UNRAO002 - 1993 Theerpu.jpg|తీర్పు (1993) సినిమాకు అక్కినేని నాగేశ్వరరావుకు సూచనలిస్తున్న యు.ఎన్.రావు
File:UNRAO001.jpg|1971 లో యు.ఎన్.రావు

File:Unrao1.jpg|యు.ఎన్.రావు ఇటీవల చిత్రం 


## సినిమాలు
*జైత్రయాత్ర - 1991 (దర్శకత్వం, కథ, స్క్రీన్‌ప్లే)
*రక్షణ - 1993 (దర్శకత్వం, కథ, స్క్రీన్‌ప్లే)
*తీర్పు - 1993 (దర్శకత్వం)
*అల్లరి పోలీస్ - 1994 (దర్శకత్వం)
*పాతబస్తీ - 1995 (దర్శకత్వం, కథ, స్క్రీన్‌ప్లే, నిర్మాత)
*ఊరికి మొనగాడు - 1996 (దర్శకత్వం,  స్క్రీన్‌ప్లే)
*వీడు సామాన్యుడు కాదు - 1999 (దర్శకత్వం)
*మైనా - 2000 (రిలీజ్ కాలేదు)  (దర్శకత్వం, కథ, స్క్రీన్‌ప్లే, నిర్మాత)
*టక్కరి దొంగ - చక్కని చుక్క (రిలీజ్ కాలేదు)  (దర్శకత్వం,  నిర్మాత)
*యువరత్న - 2002  (దర్శకత్వం)
*జ్ఞాపకం - 2007  (దర్శకత్వం, కథ, స్క్రీన్‌ప్లే, సంభాషణలు)
*అలా మొదలైంది - 2011 (నటుడు, కథ)
*అంతకు ముందు ఆ తరువాత - 2013 (నటుడు)

## మూలాలు

## బయటి లింకులు
* 

వర్గం:తెలుగు సినిమా దర్శకులు
రజిత

**రజిత** ఒక సినీ సహాయ నటి. తెలుగులోనే కాక ఒరియా, తమిళం, కన్నడ, మలయాళ భాషల్లో 300 పైగా సినిమాల్లో నటించింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది.

## వ్యక్తిగత వివరాలు
ఆమె తల్లిదండ్రులు మల్లెల రామారావు, విజయలక్ష్మి. వారి స్వస్థలం తూర్పు గోదావరి జిల్లా, కొల్ల. తండ్రి రజిత చిన్నతనంలో ఉండగానే చనిపోయారు. తల్లే ఆమెను శ్రద్ధగా చదివించింది. ఆమె బాగా చదువుకుని డాక్టరు కావాలని అనుకునేది. రజితకు ఇద్దరు అక్కలు ఉన్నారు. పదో తరగతి దాకా కాకినాడలో చదివింది. ఇంటర్మీడియట్ చెన్నై లో చదివింది. రజిత పుస్తకాలు బాగా చదువుతుంది. సహాయ నటీమణులు కృష్ణవేణి, రాగిణి ఆమెకు పినతల్లులు అవుతారు. వారు ఆ రంగంలోనే ఉన్నా ఆమెకు నటనపై అంతగా ఆసక్తి ఉండేది కాదు. రజిత పెళ్ళి చేసుకోలేదు. తల్లితో కలిసి ఉంటున్నారు.

## కెరీర్
1987లో కె. రాఘవేంద్రరావు దర్శకత్వంలో వచ్చిన అగ్నిపుత్రుడు ఆమె మొదటి సినిమా. తొమ్మిదో తరగతి చదువుతున్నప్పుడే చెన్నైలో ఉన్న పిన్నమ్మ కృష్ణవేణి దగ్గరికి వెళ్ళింది. ఆమెతో కలిసి నాగార్జున హీరోగా అగ్నిపుత్రుడు సినిమా చిత్రీకరణ జరుగుతోంది. ఆమెను చూసిన పరుచూరి గోపాలకృష్ణ ఆమెను చూసి ఆమెను రాఘవేంద్రరావుకు పరిచయం చేశాడు. ఆయన ఆమెను ఆ సినిమాలో నాగేశ్వరరావు కూతురుగా నటించమన్నారు. సినిమాల మీద ఆసక్తిలేక మొదట్లో వద్దని చెప్పినా వారు నచ్చచెప్పటంతో అందుకు అంగీకరించింది. తరువాత ఆమెకు వరుసగా ఆమెకు అవకాశాలు వచ్చాయి. ఆ సినిమాల్లో నటించిన తర్వాత మళ్లీ కాకినాడకు వచ్చి పదో తరగతి పూర్తి చేసింది. మళ్ళీ ఇంటర్మీడియట్ కోసం చెన్నై వెళ్ళినపుడు చదువుకుంటూనే సినిమాల్లో నటించేది. 

సాహసం చేయరా ఢింబకా, వివాహ భోజనంబు, చినరాయుడు లాంటి సినిమాల్లో నటించింది. తమిళం, కన్నడ భాషల్లో కథానాయికగా కూడా నటించింది. 1995 నుంచి నటన వైపు పూర్తి స్థాయిలో దృష్టి పెట్టింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది. తమిళం, కన్నడ సినిమాల్లో కథానాయికగా నటించింది.

## సినిమాలు

* అగ్నిపుత్రుడు
* అమ్మ రాజీనామా
* వివాహ భోజనంబు
* చినరాయుడు
* జాబిలమ్మ పెళ్ళి (1996)
* పెళ్ళి సందడి
* పెళ్ళి కానుక
* ప్రేమించుకుందాం రా
* పెళ్ళి చేసుకుందాం (1997)
* సూర్యవంశం
* ఇంద్ర
* 6 టీన్స్ (2001)
* అందాల ఓ చిలకా (2001)
* ఇదే నా మొదటి ప్రేమలేఖ (2001)
* శుభాశీస్సులు (2001)
*అల్లరి రాముడు (2002)
* నాగప్రతిష్ఠ (2003)
* విలన్ (2003)
* విద్యార్థి (2004)
* అదిరిందయ్యా చంద్రం (2005)
* బావ నచ్చాడు
* 1940 లో ఒక గ్రామం
* మనసున్న మారాజు
* కబడ్డీ కబడ్డీ
* దొంగోడు
* మల్లీశ్వరి
* ఊయల
* పెళ్ళైన కొత్తలో
* పెళ్ళాంతో పనేంటి
* 143 (2004)
* సర్దార్ పాపన్న (2006)
* సొంతం
* తొట్టిగ్యాంగ్
* ప్రేమించు
* కాంచనమాల కేబుల్ టి.వి.
* కొత్త బంగారు లోకం
* సదా మీ సేవలో
* ఢమరుకం
* మిస్టర్ పర్ఫెక్ట్
* సీతమ్మ వాకిట్లో సిరిమల్లె చెట్టు
* క్రికెట్ గర్ల్స్ & బీర్ (2011)
* సౌఖ్యం (2015)
* భమ్ బోలేనాథ్ (2015)
* ఇంట్లో దెయ్యం నాకేం భయం (2016)
* బాబు బంగారం (2016)
* ఆటాడుకుందాం రా (2016)
* మా అబ్బాయి (2017)
*తెనాలి రామకృష్ణ బిఏ.బిఎల్ (2019)
* బంగారు బుల్లోడు (2021)
* గాలి సంపత్ (2021)
* చావు కబురు చల్లగా (2021)
*ఊర్వశివో రాక్షసివో (2022)
* స్కంద (2023)
* భైరవం (2025)

## మూలాలు

వర్గం:తెలుగు సినిమా నటీమణులు
వర్గం:తెలుగు సినిమా హాస్యనటులు
వర్గం:నంది ఉత్తమ హాస్యనటీమణులు
వర్గం:1972 జననాలు
కె.ఎల్. వనజ

**కె.ఎల్. వనజ** ప్రముఖ రంగస్థల సినిమా నటి.

## జననం
గుంటూరు జిల్లా తెనాలి లో జన్మించారు. ప్రస్తుతం వీరు గుంటూరులో ఉంటున్నారు.

## రంగస్థల ప్రస్థానం
వనజ చిన్నతనంలో తన ఊర్లోకి వచ్చిన నాటకాలను చూస్తూ పెరిగారు. అలా తనకు కూడా నాటకాలపై ఆసక్తి కలిగింది. 15 సంవత్సరాల వయసులోనే అయితానగర్ ఠాగూర్ కళాసమితి వారి ధనికలోకం నాటికలో చిట్టి అనే పాత్ర ద్వారా రంగస్థల ప్రవేశం చేశారు. ఆ తరువాత జనతా వారి ఎవరిదీతప్పు నాటకంలో చిన్న హీరోయిన్ పాత్ర ధరించారు. కాకినాడ, గూడూరు, సత్తెనపల్లి, అనంతపురం, నెల్లూరు లలో జరిగిన దాదాపు అన్ని పరిషత్తులలో ఉత్తమనటి బహుమతులు అందుకున్నారు. 1972లో ఢిల్లీలో జరిగిన బహుభాషా నాటకోత్సవంలో భయం (తెలుగు నాటకం) కు అప్పటి ప్రధాని శ్రీమతి ఇందిరాగాంధీ చేతులమీదుగా జాతీయ స్థాయిలో బహుమతిని అందుకున్నారు. 1997, జనవరి 27న నన్నపనేని వెంకట్రావ్ 17వ వర్ధంతి సందర్భంగా వనజని సన్మానం చేయడం జరిగింది.

### నటించిన నాటకాలు
* ధనికలోకం (అయితానగర్ ఠాగూర్ కళాసమితి)
* ఎవరిదీతప్పు (జనతా ఆర్ట్స్ థియేటర్)
* యుద్ధం (ఆంధ్రాక్రాంతి థియేటర్)
* భయం (జనతా ఆర్ట్స్ థియేటర్)
* రైలు ప్రమాదం (జనతా ఆర్ట్స్ థియేటర్)
* అన్నాచెల్లెలు (చేబ్రోలు)
* పుణ్యస్థలి
* వలయం
* దేవుడు
* సమిధ

## సినిమారంగం
1971లో సినిమాల్లో నటించడంకోసం మద్రాస్ వెళ్లారు. అక్కడ 10 సంవత్సరాలు ఉండి, మళ్లీ నాటకరంగానికి వచ్చారు.

## మూలాలు
* కె.ఎల్. వనజ, నూరేళ్ల తెనాలి రంగస్థలి, నేతి పరమేశ్వశర్మ, పుట. 239.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటీమణులు
వర్గం:తెలుగు సినిమా నటీమణులు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటీమణులు
ఉదయపూర్ సిటీ ప్యాలెస్

**ఉదయపూర్ సిటీ ప్యాలెస్**, అనేది రాజస్థాన్ రాష్ట్రం లోని ఉదయ్‌పూర్ నగరంలో ఉన్న ఒక ప్యాలస్ కాంప్లెక్స్. మేవాడ్ రాజవంశీకులు దాదాపు 400 ఏళ్ల పాటు ఈ ప్యాలెస్ ను నిర్మించారు. 1553లో సిసోడియా రాజ్ పుత్ కుటుంబానికి చెందిన మహారాణా ఉదయ్ సింగ్ II ఈ ప్యాలెస్ నిర్మాణం ప్రారంభించారు. ఆయన తన రాజధానిని చిత్తోర్ నుంచి ఉదయపూర్ కు మార్చే సమయంలో ఈ ప్యాలెస్ ను నిర్మించడం మొదలుపెట్టారు. 

పిచోలా సరస్సుకు తూర్పు ఒడ్డున ఉంది. ఈ ప్యాలెస్ లోనే ఎన్నో ప్యాలెస్ లు ఉన్నాయి. అందుకే ఇది ప్యాలెస్ ల కాంప్లెక్స్ గా ఉంది.

ఈ ప్యాలెస్ చాలా ఆడంబరంగా నిర్మించారు. రాజస్థాన్ లోని అన్ని ప్యాలస్ ల కన్నా ఇదే అతిపెద్ద భవనం. కొండపైన కట్టిన ఈ ప్యాలెస్ ను రాజస్థానీ, మొఘల్ నిర్మాణ శైలిలో నిర్మించారు. ఈ భవనం నుంచీ పూర్తి నగరాన్నీ వీక్షించవచ్చు. ఈ ప్యాలెస్ కాంప్లెక్స్ లో పిచోలా సరస్సుతో పాటు లేక్ ప్యాలెస్, జగ్ మందిర్, జగదీశ్ ఆలయం, మాన్ సూన్ ప్యాలెస్, నీమచ్ మాతా ఆలయం వంటివి ఉంటాయి. ఆరావళీ పర్వతాల్లో ఈ ప్యాలెస్ ను నిర్మించారు. 1983లో తీసిన  జేమ్స్ బాండ్ సినిమా ఆక్టోపసీను ఈ ప్యాలస్ లలోనే తీశారు.
## మూలాలు


## వెలుపలి లంకెలు

దస్త్రం:Udaipur City Palace.jpg|link=|alt=
దస్త్రం:Udaipur-City Palace.jpg|link=|alt=
దస్త్రం:Udaipur City Palace entrance.jpg|link=|alt=
దస్త్రం:Udaipur - The City Palace.jpg|link=|alt=
దస్త్రం:City Palace, Udaipur 25.jpg|link=|alt=
దస్త్రం:City Palace Udaipur 2.jpg|link=|alt=
దస్త్రం:Udaipur-Stadtpalast-40-vom Picholasee-2018-gje.jpg|link=|alt=
దస్త్రం:Udaipur, India, Architecture of the Udaipur City Palace.jpg|link=|alt=

వర్గం:రాజస్థాన్ పర్యాటక ప్రదేశాలు
వర్గం:రాజస్థాన్
వర్గం:ఉదయ్‌పూర్ జిల్లా
డెమొక్రటిక్ పార్టీ (యునైటెడ్ స్టేట్స్)

**[[డెమొక్రటిక్ పార్టీ]]** (**Democratic Party**) అనేది యునైటెడ్ స్టేట్స్ లోని రెండు ప్రధాన సమకాలీన రాజకీయ పార్టీలలో ఒకటి, రెండోది దాని చారిత్రక ప్రత్యర్థి రిపబ్లికన్ పార్టీ. ఈ డెమోక్రటిక్ పార్టీ థామస్ జెఫర్సన్, జేమ్స్ మాడిసన్ డెమోక్రటిక్-రిపబ్లికన్ పార్టీ వారసత్వ పార్టీనే, ఆండ్రూ జాక్సన్ చే 1828 మధ్యన స్థాపించబడిన ఈనాటి ఆధునిక డెమోక్రటిక్ పార్టీ ప్రపంచంలోనే చురుకుగా ఉన్న అతిపురాతన పార్టీ.

## ఇవి కూడ చూడండి
జిమ్ అలెన్ (వ్యోమింగ్ రాజకీయవేత్త)

## మూలాలు

వర్గం:రాజకీయ పార్టీలు
ఉదయ్ సింగ్ II

**ఉదయ్ సింగ్ II**  ప్రస్తుత  రాజస్థాన్ రాష్ట్రంలోని ఉదయ్ పూర్ నగరాన్ని  కనుగొన్న మేవాడ్  రాజు. మేవాడ్ రాజవంశంలో 53వ రాజైన ఉదయ్ సింగ్ తన  పరిపాలనా  కాలంలో మేవాడ్  ప్రాంతం నుంచి రాజధానిని ఉదయ్  పూర్ కు మార్చారు. ఈయన  మహారాణా సంగ్రాం సింగ్ కు నాలుగో  కుమారుడు. ఆయన తల్లి రాణీ కర్ణవతీ బుండీ రాకుమార్తె.

## తొలినాళ్ళ జీవితం
చిత్తోర్ లో జన్మించారు ఉదయ్ సింగ్. ఆగస్టు 1522లో ఆయన తండ్రి రాణా సంగ్రాం సింగ్ మరణించిన తరువాత అన్నగారు రతన్ సింగ్ II అధికారంలోకి వచ్చారు. 1531లో రాణా రతన్ కూడా చనిపోయాకా, ఉదయ్ సింగ్ రెండో అన్నగారు మహారాణా విక్రమాదిత్య సింగ్ పరిపాలించారు. విక్రమాదిత్య పాలనాకాలంలో తురక సుల్తాన్ గుజరాత్ బహద్దూర్ షా చిత్తోర్ ను ముట్టడించే ప్రయత్నాలు చేశారు. 1534లో భద్రతా విషయాల దృష్ట్యా ఉదయ్ సింగ్ ను తన అమ్మగారి పుట్టిల్లు బుండీకి పంపించారు. 1537లో వీరి బంధువు బంబిర్ విక్రమాదిత్యను చంపి, రాజ్యాన్ని ఆక్రమించుకున్నారు. చిన్నపిల్లవాడైన ఉదయ్ సింగ్ ను కూడా చంపడానికి ప్రయత్నించారు. ఉదయ్ సింగ్ ను పెంచుతున్న ఆయా పన్నాదాయ్ ఉదయ్ కు బదులుగా తన కొడుకు చందన్ ను బంబిర్ కు ఇచ్చింది. అలా కాపాడుకున్న ఉదయ్ ను బంబిర్ కు దొరకకుండా కుంబల్ గఢ్ కు పంపించేసింది.  ఆమె బుండీలోనే ఉంటూ ఉదయ్ సింగ్ ను కుంబల్ గఢ్ లో రెండేళ్ళ పాటు రహస్యంగా పెరిగేలా ఏర్పాటు చేసింది. ఆ రెండేళ్ళూ ఉదయ్ సింగ్ గవర్నర్ ఆషా షా దెపురాకు మేనల్లుడిగా మారువేషంలో పెరిగారు.

1540లో మేవాడ్ మంత్రుల సహాయంతో ఉదయ్ సింగ్ కుంబల్ గఢ్ రాజ్య సింహాసనాన్ని అధిష్టించారు. అదే ఏడాది తన మొదటి భార్య మాహారాణీ జైవంతబాయ్ సొంగరా తన మొదటి కుమారుడు  మహారాణాప్రతాప్ కు  జన్మనిచ్చారు. ఉదయ్ సింగ్ కు ఇరవై రెండు భార్యలు, 56 మంది కొడుకులు, 22 మంది కుమార్తెలు ఉన్నారు. ఆయన రెండో భార్య సజ్జాబాయ్ సొలంకినీకి ఆయన రెండో కొడుకు శక్తి, సాగర్ సింగ్, విక్రం దేవ్ లు జన్మించారు. ఉదయ్ సింగ్ ప్రియ భార్య ధీర్ బాయ్ భట్టియానీ కి జగ్మల్ సింగ్, ఇద్దరు కుమార్తెలు చంద్ కున్వర్, మాన్ కున్వర్ లు పుట్టారు. ఆయన నాలుగో భార్య రాణీ వీర్ బాయ్ ఝాలా, ఖేర్వా మహారాజు రాణా జైత్ సింగ్ కుమార్తె.

## మూలాలు
ఆషా సైని

**ఆషా శైని** ఒక భారతీయ సినీ నటి, మోడల్. ఎక్కువగా తెలుగు సినిమాల్లో నటించింది. తమిళ, కన్నడ, హిందీ సినిమాల్లో కూడా నటించింది. 1999 లో ప్రేమకోసం అనే సినిమాతో తన కెరీర్ ప్రారంభించింది. రజినీకాంత్, విజయకాంత్, బాలకృష్ణ, వెంకటేష్, ప్రభు, కార్తీక్, జగపతి బాబు, రాజశేఖర్ లాంటి నటుల సరసన సుమారు 50 కి పైగా సినిమాల్లో నటించింది.

## వ్యక్తిగత వివరాలు
ఆషా శైని చండీఘర్ లోని ఒక ఆర్మీ అధికారి కుటుంబంలో జన్మించింది. ఆమె జన్మనామం ఫ్లోరా. జమ్మూ కశ్మీర్ లోని ఉదంపూర్ లోనూ, ఢిల్లీలోని ఆర్మీ పబ్లిక్ స్కూల్లో చదివింది. తర్వాత కొద్ది కాలానికి ఆమె కుటుంబం కోల్కతకు మారింది. అక్కడే ఆమె మోడలింగ్ అవకాశాల కోసం ప్రయత్నించింది. మిస్ కోల్కత అందాల పోటీల్లో పాల్గొనింది.

## కెరీర్
ఆమె 1999లో వచ్చిన ప్రేమకోసం అనే తెలుగు సినిమాతో తన కెరీర్ ప్రారంభించింది. ఈ సినిమా నిర్మాత ఆమె పేరును ఆషా సైనిగా మార్చాడు. ఒక జ్యోతిష్కుడి సలహాతో కొద్ది రోజులు మయూరి అని పేరు మార్చుకుని చివరికి ఆశా అనే పేరుకే స్థిరపడింది. తర్వాత ఆమె 10 సినిమాలకు పైగా సహాయ పాత్రలు పోషించింది. ఆమె సహాయ పాత్ర పోషించిన నరసింహ నాయుడు మంచి విజయం సాధించింది.

2002 లో ఆమె టి. పి. అగర్వాల్ నిర్మించిన *భారత్ భాగ్య విధాత* సినిమాతో హిందీ చిత్ర పరిశ్రమలో ప్రవేశించింది. ఆమె రెండో హిందీ చిత్రం *లవ్ ఇన్ నేపాల్* చిత్రంలో గాయకుడు సోనూ నిగంతో కలిసి నటించింది. తర్వాత నమ్మణ్ణ, గిరి లాంటి కన్నడ సినిమాల్లో నటించింది.

## వివాదం
మార్చి 2008 లో ఆమెను చెన్నైలో నకిలీ వీసా కలిగిఉన్నదనే నేరం మీద అరెస్టు చేశారు. దాంతో ఆమెను తమిళ చిత్ర పరిశ్రమ బహిష్కరించింది. కానీ ఆమె తాను నిర్దోషినని ప్రకటించింది. దాంతో రెండు వారాల తర్వాత ఆ నిషేధాన్ని ఎత్తి వేశారు.

## ఫిల్మోగ్రఫీ

### సినిమాలు

### టెలివిజన్

### వెబ్ సిరీస్
*అన్ని వెబ్ సిరీస్‌లు హిందీ భాషలోనే ఉన్నాయి, లేకుంటే భాషను గమనించండి* .

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు